Борис Арабов
Борис Христов Арабов (1925-1984) е български драматичен и филмов артист.

Биография 
Роден на 19 февруари 1925 г. в София. Завършва Държавното висше театрално училище (ДВТУ) през 1950 г. с преподавател Георги Стаматов. След това специализира в Московската художествена академия за театър (МХАТ) (1951 – 1955). По това време работи и като говорител в Радио „Москва“ за България. Става част от трупите на Пернишкия (1956 – 1958) и Младежкия театър. Работи като говорител в Радио „София“ (1946 – 1952) и участва в постановките на радиотеатъра.

През 1969 г. получава званието „заслужил артист“. Най-големите му постижения са в ролите на: Барон Бърли от „Мария Стюарт“ на Фридрих Шилер; Ричард от „Ричард ІІ“ на Уилям Шекспир; Княза от „Унижените и оскърбените“ на Фьодор Достоевски; Доктора от „Варвари“ на Максим Горки; Естанислао Браво от „Почивка в Арко Ирис“ на Димитър Димов; Лозанов от „Разходка в събота вечер“ и Момчилов от „Рози за д-р Шомов“ на Драгомир Асенов; Поета от „Между два изстрела“ на Надежда Драгова и Първан Стефанов.

В последните си години Арабов прави сполучлив преход към камерната сцена. Тези превъплъщения, особено в „Мандрагора“ и „Легенда за Дон Жуан“, внасят нов момент в творчеството му. Взема участие в редица оратории на Добрин Петков и Константин Илиев.

Участва във филмите „Първи урок“, „Танго“, „Иконостасът“, „Откраднатият влак“, „Вибрации“.

Умира на 4 април 1984 г. в София.

Отличия и награди 
 Заслужил артист (1969)
 II национален преглед на българската драма и театър: II награда: за безименния гражданин в „Паметник“ и цар Гълъб във „Вълшебен дар“

Театрални роли 
 „Мандрагора“
 „Легенда за Дон Жуан“
 „Мария Стюарт“ (Фридрих Шилер) – барон Бърли
 „Ричард ІІ“ (Уилям Шекспир) – Ричард
 „Унижените и оскърбените“ (Фьодор Достоевски) – Княза
 „Варвари“ (Максим Горки) – доктора
 „Почивка в Арко Ирис“ (Димитър Димов) – Естанислао Браво
 „Разходка в събота вечер“ – Лозанов
 „Рози за д-р Шомов“ (Драгомир Асенов) – и Момчилов
 „Между два изстрела“ (Надежда Драгова и Първан Стефанов) – поета
 „История на едно покушение“ (1966)

Телевизионен театър 
 „Ювиги хан“ (1982) (Рангел Игнатов), 2 части
 „Дванадесетият апостол“ (Митьо Радуков) (1978)
 „Тойфеловата кула“ (1974) (Богомил Герасимов)
 „Змейова кватба“ (1973) (Петко Тодоров)
 „Змейова кватба“ (1973) (Петко Тодоров)
 „Разминаване“ (1970) (Камен Калчев)
 „На дневна светлина“ (1967)
 „Всекиму заслуженото“ (1966) (Самуел Альошин)
 „Меденото копче“ (1965) (Лев Овалов)

Филмография

Външни препратки 
  
  Борис Арабов в КиноПоиск
  Борис Арабов в Кино-Театр
 Биография в Bgmovies.info
 Златни гласове на Радиотеатъра: Борис Арабов, архивен материал от сайта на БНР, 27 януари 2010 г.

Български актьори и актриси
Български театрални актьори и актриси
Български радиоактьори
Заслужили артисти (България)
Родени в София
Починали в София